Nóg 'n motorreus in die sop oor vervalste data | Maroela Media
Die internasionale motorvervaardiger Nissan het dié week erken dat hy data oor sy brandstofverbruik en uitlaatgasse "doelbewus verander" het om dié koopopsie meer aantreklik op papier te maak.
Nissan het in 'n verklaring gesê die vervalsing van data is ontdek nadat die vervaardiger hom oopgestel het vir vrywillige toetse van sommige van sy bedrywighede. Dit is nog nié bekend hoeveel voertuie deur die vervalste data geraak word nie.
Die vervaardiger het gesê die toetse van uitlaatgasse en brandstofverbruik het "afgewyk van die voorgeskrewe toetsomgewing". Daarbenewens is inspeksieverslae opgestel "gebaseer op gewysigde meetwaardes".
Nissan het intussen om verskoning gevra en gesê hy het 'n volledige ondersoek van stapel gestuur. "Nissan verstaan die besorgdheid wat belanghebbendes ervaar ná verlede jaar se skandaal oor die laaste voertuiginspeksieproses. Proaktiewe inisiatiewe om die herhaling van sulke kwessies te voorkom, het gelei tot die ontdekking van hierdie wangedrag – en die vervalsing van data is vir ons 'n groot jammerte," lui die verklaring.
Dit is nog onduidelik watter motors in die jongste skandaal geraak word. Dít kom kort nadat Nissan in Oktober verlede jaar nagenoeg 1,2 miljoen voertuie herroep het nadat die finale inspeksie van dié motors glo deur leerlinginspekteurs gedoen is wat nié behoorlike magtiging het om 'n voertuig vir die verkopemark goed te keur nie. Die vervaardiger is daaraan skuldig bevind dat hy plaaslike wette, wat juis die inspeksie van ongematigdes verhoed, jare lank oortree het.
Ondersoekbeamptes het destyds bepaal dat die voertuie meer as 40 keer die wetlike beperking op stikstofoksied uitlaat, wat tot asemhalingsprobleme vir mense kon lei. Die motorvervaardiger het in 2017 'n plan aangekondig waar hy meeste van die dieselvoertuie sou herstel wat betrokke was in die skandaal.
Bykomende bronne: Forbes, Euronews
Deel van: Motors, SA-nuus, Wêreldnuus
Wat kan ek doen. My afgetrede buurman het 'n groot diesel monstrositeit en nêrens om te gaan nie. Dan trek hy die ding uit die garage in die oggend en laat hom luier vir 'n half uur na 45 minute. Vanaand trek hy weer die ding terug in die garage in en laat hom weer vir 'n uur luier. Voëltjies val dood uit die lug uit van die besoedeling en die geraas van die luierende enjin besoedel my ore.
Watter besigheid, staats instansies ens pleeg nie bedrog of verduister geld nie?
Is daar nog so 'n plek? Eish mense.
Nissan julle het julle self al klaar vir jare lank bewys. dit is nie nodig om te lieg nie.
Ons het 'n Nissan NP200 —–disaster!!!!!!! En praat nie eers oor die handelaar — erger.
Wil Nissan nie besef hul sal nooit die topverkoper wees om verskeie redes nie, help nie om data te vervals nie.